text: Transportfirmaer skal sikre sig
  01 december 2010 kl. 07.19
  Politi og transporterhverv går sammen for at bekæmpe tyve.
  Transportvirksomheder udsættes for, at tyve stjæler lastbiler, trailere, gods, brændstof og materiel. For eksempel på de store godstransport-virksomheder i Padborg.
  Men er de gået sammen om at sikre sig bedre.
  En sikringsmanual udarbejdet af brancheorganisationen International Transport Danmark (ITD) og Erhvervenes Hus Aabenraa med hjælp fra Det Kriminalpræventive Råd og Syd- og Sønderjyllands Politis kriminalpræventive sekretariat skal nu hjælpe transportfirmaerne til at beskytte sig mod indbrud, tyverier og brande.
  Manualen kan gratis downloades på  www.itd.dk og www.ehaa.dk 
  -  Manualen er en hjælp til selvhjælp. Der er rigtigt mange gode muligheder for at forebygge på området. Og jo mere besværligt, man gør det for tyvene, jo færre gange lykkes det for dem at få værdier med sig, siger lederen af Det Kriminalpræventive Sekretariat hos Syd- og Sønderjyllands Politi, Christian Østergård.
  